Wir, nachbenempten ✳ Hans Meys von Zuͤrich, landvogt, ✳ und Hans Schmid, genant von Mumpf, ✳ unndervogt der herschaft zuͦ Baden, ✳ an stat und in namen der strenngen, vesten, fuͤrsichtigen, ersamen, wisen, ✳ unnser
gnaͤdigen herren gmeiner eidgnossen ✳ bekennen und thuͦnd kund allermengklichen ✳ mit disem brieff, ✳ demnach und sich stoͤsz und spenn begeben haben ✳ zwùschen einem spital ✳ zuͦ Baden an einem ✳ und der
hochgepornen, ✳ den erwirdigen und geistlichen ✳ frowen ✳ frow abbtissin ✳ und convent ✳ zuͦ Kùngsfelden am andern teil, ✳ demnach und Marquart Tutwil, ✳ des rats und spitalmeister zuͦ Baden, ✳ Hansen zur Kùnden
zuͦ Birmistorff ✳ ervordert und angenomen hete ✳ mit rechtvertigung ✳ etlicher guͤter halb, ✳ so sin vater selig inne gehept, ✳ Lobermans Guͦt genempt, ✳ das selb guͦt aber mit dem zechenden diennen soͤlte ✳ in des
spitals zechenden ✳ allein, ✳ inn halt eines versigloten schidgungs brief ✳ von der zechenden wegen lutende, ✳ wie der zechent zuͦ Birmistorf vor vil jaren zwùschen sinen gnaͤdigen frowen von Kùngsfelden,
dem spital ✳ zuͦ Baden und den hoͤfflin mit allen parthien ✳ verwilgung geschidigot waͤren, ✳ nùn als des gemelten Hansen Zùrkinden vater, selig, ein gùtli inne gehept, ✳ so des Lobermans Guͦt genempt, als er,
gemelter Tutwil, hofte, ✳ das der selbig Hans Zurkinden das von sinem vater ✳ ererbt und och inne habe, ✳ da bescheche aber dem spital zuͦ Baden demnach und er abgangen sie ✳ in des spitals zechenden
intrag, ✳ also das von des selben Hansen zur Kinden guͦter werde der zechent genomen in Kùngsfelden zechendt, ✳ und an Hansen zur Kinden begert ✳ zuͦ erkennen zuͦ geben, ✳ ob er nit soͤlich guͦt, so des Lobermans Guͤt
genempt und sin vater selig gehept, ✳ das och inne habe ✳ und von im ererbt. ✳ und da wider aber des gemelten Hansen zur Kinden antwort was, wie war sie, ✳ das er sinen vater in sinen guͤtern ererbt, aber das er
des Lobermans Guͦt habe, oder welhes das sie, waͤre im unwissent, ✳ dann er habe sunst dhein guͦt erkoͧft noch ererbt. ✳ dar uff aber ✳ Marquart Tutwil fùrwenden gewessen ✳ von des spital wegen, ✳ es
lege am tag, ✳ das sin vater selig ✳ ein guͤtli gehept, ✳ so Lobermans Guͦt genempt, und des guͦts mer were, ✳ so diser zit Ruͤdy Schwab inne hete ✳ und teilig weren, ✳ och den namen des Lobermans Guͦt
habe, ✳ da bi man wol abnemen ✳ und verstan moͤchte, ✳ das
da
zur Kinden von sinem vater seligen des Lobermans Guͤtli inne ✳ und er erbt hete ✳ und begere daruff, das man den schidung brieff des zechenden halb zuͦ Birmistorff von den guͤtern wegen verhòren soͤlte, ✳ das och mit urteil nach gelassen und nach verhoͤrung, ✳ als der verlessen und under andern gütern anzögung gäb, das Lobermans Guͦt und des Sigristen
Gùtli allein in spitals zechenden diennen soͤlte. ✳ und durch Marquart Tutwil als spitalmeister recht satzt gethon, ob nit billich der versiglot schidgungs brieff, bi chraft bekent zuͦ bliben, beston stoͤlte,
als och das mit urteil das erlangt. ✳ und aber uff sòlich urteil durch die fromen und vesten Caspar von Wuͤlfflingen und Heinrichen Suter, nùw und alt hofmeister unser gnaͤdigen frowen
von Kùngsfelden, ein red gethon, das si nit hoften, ✳ das dhein endrung gethon mit dem zechenden, denn das der genomen werden soͤlte wie von alter har, und heten sich soͤlicher urteil beruͤfft
fuͤr einen obervogt vermeinten der urteil beschwert sin. und als soͤlicher spann an uns, obgemelten Hansen Meisen als obervogt, och Hansen Schmid, genant von Mumpff, gelangt, da
soͤlicher spann uns leid gewesen und der sach zuͦ guͦt damit die parthien zuͦ frùnntlichem betrag komen wurden, haben wir dar inn gearbeit und die dorfflùt der gùter halb erkunnet und
an denen funden, das Hans Zurkinden, vater selig, des Lobermans Guͦt ein teil gehept und Ruͤdy Schwab den anndern teil och habe und teillig, und wann sich witer des Sigristen Gùtlis
an acker und matten halb och irrung begäb, als dann das selb mit Lobermans Guͤt durch den schidung brieff mit dem zechenden zuͦ dem spital vervasset, haben wir uns so wit gearbeit den parthien ze ruͤw,
damit si nuͤt dem minsten ab dem costen pracht und witer rechtlich handlung vertragen, das beid parthien vervolgt haben soͤlicher entscheidung wie hernach gelùtert wirt. und ist uff die ein parthy gewesen die vorgemelten zwein hoffmeister von wegen unsern gnaͤdigen frowen von Kùngsfelden mit vollem gewalt, uff die annder parthye Heinrich Hünemberg, schuldheis, und Marquart Tutwil, des
rats und spitalmeister zuͦ Baden, och mit gewalt. und ist der entscheid soͤllicher mas, das yegkliche parthy zwein erberman in dem dorff Birmistorff, denen aller kundest der guͤter halb weren, naͤmen
die selben die jetzgemelten des Lobermans Guͤtli, so Hans Zurkinden hete, und Ruͤdy Schwabs gùtli teilig were, des glich des Sigristen Gùtli mit iren stucken, ackern und maten schidigen und uff schribē
lassen, und was acker und maten dann dar inn und dar zuͦ gehören, das dann die nun fuͤr hin in des spitals zechenden zuͦ Baden, wie vor in halt des schidgungs brief, diennen und die zechenden dar uff
genomen werden soͤlten. uff dis abredung wurden ervordett namlich Heini Meyer, der zit undervogt, Hensli Schnider, ✳ Cuͤny Brūeger und Hans Trog, alle von Birmistorff. ✳ den selben von stund angepoten ward bi den eiden, so si unsern herren gethon, solich getruͤwlich und ungefarlich zuͦ volstrecken, als och dem nach gethon ist. und zuͦ dem ersten: Hansen Zurkinden guͤter, des Lobermans Guͦt
genent, so sich mit Ruͤdy Schwäben teilt, angeben an maten: Hugen Mat, die mat im Pruͤl, die da stosset an die gassen und an die stapfen, da der weg gat an den Schinnenbuͤl, und die mat
im Werd. an acker: ✳ zuͦ Lachen ein juchart, Tistel Acker, ein juchart, Oͤtlisperg, ein halb juchart, ✳ Am Kar, ein halb juchart, ✳ Hegenbuͦch, zwo juchart ✳ und der Lind Acker, ein juchart. item
den Sigristen Guͤtli an maten: Cuͦntzen Mat, ✳ maͤtli im Pruͤl, ✳ hus und bomgarten. an aͤckern, ✳ der acker nid garten, ✳ ein gefuͤge juchart under dem Pruͤl, ✳ ein acker, ist minder dann ein
juchart, Sant Martis Stein ✳ nid dem hag und dar ob. und uff erscheinung der guͤter haben wir, obgemelten Hans Meis, obervogt, und Hans Schmid, genant von Mumpff, under vogt, nach
beger der parthien kuͤnftig irrung hierinn ✳ zuͦ versechen disen betrag und verhandlung uff schriben und mit unsern angehenckten insigelen bewaren lassen, so beschechen uff mentag vor dem
meyg tag, nach Crists gepurt viertzechen hundert nùntzig jar.